### Beslutningstema

Udvalget skal tage stilling til vedtægtsændringer for Tønder Medborgerhus' Fond.

### Sagsfremstilling

[adresse] ønsker at ændre vedtægterne og søger Kommunalbestyrelsen om godkendelse af foreslået ændringer fra 2022. Forvaltningen er blevet opmærksom på, at bestyrelsen i [adresse] har lavet vedtægtsændringer i 2018, som ikke er blevet godkendt af Kommunalbestyrelsen. Forvaltningen fremlægger derfor begge vedtægtsændringer til godkendelse. I praksis er vedtægterne fra 2018 blevet efterlevet i perioden 2018-2021.

Ændringer fra 2014 til 2018:

* Der er en del korrekturmæssige ændringer, der ikke har betydning for vedtægtens funktion.

* §5 Bestyrelsens sammensætning og valg af bestyrelse

Blev tilpasset til, at Tønder Frivilligcenter blev fast lejer

* §6 Valgmøde

Blev tilført hvem der har stemmeret til bestyrelsen

* §9 Vedtægtsændringer

Blev ændret fra simpelt stemmeflertal til 2/3-stemmeflertal

Ændringer fra 2018 til 2022:

* §3 stk. 2. Formål

Specificeret i forhold til afholdelse af private arrangementer.

* §4 stk. 2. Kapital og finansiering

Ændring skyldes, at Tønder Frivilligcenter ikke længere er lejer af medborgerhuset og ikke længere giver en lejeindtægt.

* §5 Bestyrelsens sammensætning og valg af bestyrelse

Ændring skyldes, at Tønder Frivilligcenter ikke længere er lejer af medborgerhuset og ikke skal have valgt et medlem til bestyrelsen.

### Vicekommunaldirektøren indstiller,

at vedtægtsændringerne godkendes, og
at indstillingen videresendes til Kommunalbestyrelsen.

Beslutning fra Kultur- og Fritidsudvalget, 9. februar 2022, pkt. 10:

Indstillingen anbefales.

### Beslutning

Indstillingen godkendt.